
GRAD VUKOVAR 
DJEČJI VRTIĆ VUKOVAR I
Eugena Kvaternika 27

KLASA: 112-01/26-01/1
URBROJ: 2196/1-13-04-26-28
Vukovar, 27.srpnja 2026.
          
Na temelju članka 37. Zakona o predškolskom odgoju i obrazovanju (Narodne novine 10/97, 107/07, 94/13, 98/19, 57/22, 101/23, 22/26.), članka 40. i 41. Zakona o ustanovama (Narodne novine 76/93, 29/97 – ispr., 47/99 – ispr., 35/08, 127/19 i 151/22), članka 61. Statuta Dječjeg vrtića Vukovar, Upravno vijeće Dječjeg vrtića Vukovar I, na svojoj 68. sjednici, održanoj 27. srpnja 2026., raspisuje

NATJEČAJ

Za obavljanje poslova 

RAVNATELJA/ICE
1. jedan (1) izvršitelj/ica, na određeno, puno radno vrijeme

UVJETI ZA RADNO MJESTO:
– završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:
a) sveučilišni integrirani prijediplomski i diplomski studij,
b) sveučilišni prijediplomski studij za odgojitelja,
c) sveučilišni diplomski studij,
d) stručni diplomski studij,
e) stručni studij odgovarajuće vrste, odnosno stručni studij kojim je stečena viša stručna sprema odgojitelja u skladu s prijašnjim propisima.
– položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. Zakona o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23, 22/26 – Uredba),
– najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.
Na navedeno radno mjesto ne može biti imenovana osoba za čije zasnivanje radnog odnosa postoje zapreke iz članka 25. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 22/26 – Uredba).

Ravnateljem ne može biti imenovana osoba koja prema zakonu kojim se uređuju trgovačka društva ne može biti članom uprave trgovačkog društva.
Ravnatelj/ica se imenuje na mandat od pet godina, a ista osoba može biti ponovno imenovana.



Kandidati uz potpisanu prijavu na natječaj prilažu:
· životopis,
· dokaz o stečenoj stručnoj spremi,
· dokaz o položenom stručnom ispitu ili dokaz da je kandidat oslobođen obveze polaganja stručnog ispita
· kao dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju dostavljaju se sljedeći dokumenti (ne stariji od 6 mjeseci):
· a) uvjerenje nadležnog suda da se protiv kandidata ne vodi kazneni postupak prema članku 25. stavak 2. Zakona o predškolskom odgoju i obrazovanju
· b) uvjerenje nadležnog suda da se protiv kandidata ne vodi prekršajni postupak prema članku 25. stavak 4. Zakona o predškolskom odgoju i obrazovanju
· c) uvjerenje nadležnog suda da kandidat nema izrečenu mjeru za zaštitu osobnih prava i dobrobiti djeteta u nadležnosti suda
· d) uvjerenje nadležnog Hrvatskog centra za socijalni rad da kandidat nema izrečenu mjeru žurnog izdvajanja djeteta iz obitelji iz članka 25. stavak 10. Zakona o predškolskom odgoju i obrazovanju
· elektronički zapis Hrvatskog zavoda za mirovinsko osiguranje kao dokaz o radnom iskustvu u predškolskoj ustanovi na radnome mjestu odgojitelja ili stručnog suradnika;
· dokaz o državljanstvu (preslika osobne iskaznice, domovnice, vojne iskaznice ili putovnice)
· razvojni plan s aktivnostima i ciljevima za mandatno razdoblje
Opis poslova za radno mjesto sadržan je u Pravilniku o unutarnjem ustrojstvu i načinu rada Dječjeg vrtića Vukovar I.  
Isprave se prilažu u neovjerenom presliku, a prije izbora kandidata predočit će se izvornik.

Na Natječaj se pod ravnopravnim uvjetima mogu prijaviti osobe oba spola, sukladno članku 13. Zakona o ravnopravnosti spolova (NN 82/08 i 69/17).
Ako kandidat uz prijavu na natječaj priloži dokumente u kojima osobni podaci nisu istovjetni podacima u prijavi na natječaj, dužan je dostaviti i dokaz o njihovoj promjeni (preslik vjenčanog ili rodnog lista i dr.).
Potpunom prijavom smatra se ona koja sadrži sve podatke i priloge navedene u natječaju te koja je vlastoručno potpisana.
Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom/kinjom prijavljenim/om na natječaj.

Izabrani kandidat je dužan sukladno članku 24. Zakona o predškolskom odgoju i obrazovanju, a prije potpisivanja ugovora o radu, utvrditi zdravstvenu sposobnost. Ukoliko kandidat to odbije, ili bude zdravstveno nesposoban, izabrat će se sljedeće rangirani kandidat.

Kandidat/kinja koji/a se poziva na pravo prednosti sukladno članku 102. stavka 1.-3. Zakona o hrvatskim braniteljima iz Domovinskog rata i članovima njihovih obitelji (Službeni vjesnik „Narodne novine“ broj 121/17. i 98/19.), uz prijavu na natječaj, dužan/a je priložiti pored dokaza o ispunjavanju traženih uvjeta, dostavi i dokaze o ostvarivanju prava prednosti iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji, a koje može naći na internetskoj stranici resornog Ministarstva https://branitelji.gov.hr/zaposlavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju, potražite na sljedećoj poveznici: https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf.
Kandidati koji ostvaruju pravo prednosti pri zapošljavanju prema Zakonu o profesionalnoj rehabilitaciji i zapošljavanju osoba s invaliditetom (Službeni vjesnik „Narodne novine“ broj 157/13., 152/14. i 39/18.), dužni su u prijavi na natječaj pozvati se na to pravo i, uz ostale dokaze o ispunjavanju uvjeta iz ovog Natječaja, priložiti dokaz o invaliditetu sukladno članku 9. stavak 2. i stavak 3. odnosno dokaz o načinu prestanka radnog odnosa kod posljednjeg poslodavca (pravni akt o prestanku radnog odnosa: odluka, obavijest, sporazum), sukladno stavku 18. i stavku 19. ovog Zakona. 
Kandidati koji ostvaruju pravo prednosti pri zapošljavanju iz članka 48.f stavak 1. Zakona o zaštiti vojnih i civilnih invalida rata (Službeni vjesnik „Narodne novine“ broj 33/92., 57/92., 77/92., 58/93., 2/94., 76/94., 108/95. i 108/96. - Zakon o pravima hrvatskih branitelja iz Domovinskog rata i članova njihovih obitelji, broj 82/01. i 94/01. - Zakon o pravima hrvatskih branitelja iz Domovinskog rata i članova njihovih obitelji, broj 103/03. i 148/13.), pod uvjetom da nema kandidata koji ostvaruju prednost temeljem ZOPHBDR, uz ostale dokaze o ispunjavanju uvjeta iz ovog Natječaja, obvezni su priložiti i dokaz o priznatom statusu prednosti (potvrda nadležnog Ureda državne uprave) te pisanu izjavu da predmetno pravo već nisu ostvarili prilikom zasnivanja radnog odnosa na neodređeno vrijeme.

Podnošenjem prijave na natječaj kandidati su izričito suglasni da Dječji vrtić Vukovar I kao voditelj zbirke osobnih podataka, može prikupljati, koristiti i obrađivati podatke u svrhu provedbe natječajnog postupka, sukladno propisima kojima se uređuje zaštita osobnih podataka. Radi zaštite osobnih podataka, rezultate, obavijesti i slično ćemo objaviti u obliku inicijala i datuma rođenja.
Upravno vijeće pridržava pravo ne odabrati niti jednog kandidata bez obveze obrazlaganja svoje odluke i bez ikakve odgovornosti prema kandidatima/kinjama.
Kandidati se obavještavaju u roku od 45 dana od isteka roka za podnošenje prijava.

Prijave za natječaj s obveznom dokumentacijom dostavljaju se u zatvorenim omotnicama na adresu Dječji vrtić Vukovar I, Eugena Kvaternika 27, Vukovar, s naznakom: „Za natječaj za ravnatelja/icu“.

Rok za podnošenje prijava je 15 dana od dana objavljivanja natječaja. 

                                                                                     PREDSJEDNIK UPRAVNOG VIJEĆA

Dostaviti:
1. Mrežne stranice i Oglasna ploča Dječjeg vrtića Vukovar I 
1. Službena glasilo Narodne novine 

